104. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.420/179/57.495 Σ.753 της 4/11 Νοεμ.1997 (ΦΕΚ Β΄1003) Μείωση θητείας-Οριστική απόλυση από τις τάξεις των Ενόπλων Δυνάμεων οπλιτών που δεν άσκησαν δικαίωμα αναβολής κατάταξης λόγω σπουδών. Έχοντας υπόψη: α. Τις διατάξεις της περίπτ. γ΄της παρ. 1 του άρθρ. 8 και της παρ. 3 του άρθρ. 15 του Νόμ. 1763/1988 «Στρατολογία των Ελλήνων», όπως αντικαταστάθηκαν αντίστοιχα με τα άρθρ. 7 και 12 του Νόμ. 2510/97 (ΦΕΚ 136 Α΄). β .Τις  διατάξεις    της    Φ.421.4/1/341943/Σ.703/ 14.8.97 απόφαση ΥΕΘΑ «Οριστική απόλυση οπλιτών και εφέδρων αξιωματικών από τις τάξεις των Ενόπλων Δυνάμεων» (ΦΕΚ 751 Β΄). Σελ. 112,10 Τεύχος 1384 Σελ. 100 γ. Τις υφιστάμενες υπηρεσιακές ανάγκες και δυνατότητες. δ. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Μείωση θητείας-ΠροϋποθέσειςΈκταση εφαρμογής Άρθρ.1.-1.Όσοι υπόχρεοι πλήρους, θητείας οπλίτες και πρότακτοι οπλίτες, είχαν κατά την ημερομηνία κατάταξης ή επανακατάταξής τους στις τάξεις των Ενόπλων Δυνάμεων και σύμφωνα με τις ισχύουσες κατά την ημερομηνία αυτή διατάξεις, όλες τις απαιτούμενες προϋποθέσεις για λήψη αναβολής κατάταξης ως σπουδαστές ανώτερης ή ανώτατης σχολής του εσωτερικού αλλά δεν άσκησαν το δικαίωμα αυτό, απολύονται οριστικά από τις τάξεις των Ενόπλων Δυνάμεων τρεις μήνες ενωρίτερα από τους υπόλοιπους υπόχρεους πλήρους θητείας οπλίτες και συγκεκριμένα την επομένη της ημερομηνίας κατά την οποία συμπληρώνουν τον παρακάτω χρόνο πραγματικής στρατιωτικής υπηρεσίας. α. 15 μηνών του Στρατού Ξηράς. β. 18 μηνών του Πολεμικού Ναυτικού γ. 17 μηνών της Πολεμικής Αεροπορίας. 2 Στις διατάξεις της απόφασης αυτής υπάγονται, εφόσον πληρούνται οι προϋποθέσεις της προηγούμενης παραγράφου και οι παρακάτω: α.Όσοι έχουν καταταγεί στις τάξεις των Ενόπλων Δυνάμεων πριν από την έναρξη της ισχύος της παρούσας απόφασης και υπηρετούν ή βρίσκονται νόμιμα έξω από αυτές. β.Όσοι έχουν λάβει ή λαμβάνουν αναβολή κατάταξης ως σπουδαστές ανώτερης ή ανώτατης σχολής του εσωτερικού, αλλά τη διέκοψαν ή τη διακόπτουν πριν να κάνουν χρήση αυτής. 36.Β.α.104 Στρατολογία γ.Όσοι έχουν λάβει ή λαμβάνουν αναβολή κατάταξης ως σπουδαστές ανώτερης ή ανώτατης σχολής του εξωτερικού και πριν να κάνουν χρήση αυτής μετεγγράφονται ή εγγράφονται από την αρχή σε ανώτερη ή ανώτατη σχολή του εσωτερικού για την οποία δικαιούνται αναβολή κατάταξης αλλά δεν ασκούν το δικαίωμα αυτό και κατατάσσονται εμπρόθεσμα στις Ένοπλες Δυνάμεις «δ.Όσοι κατατάσσονται ως πρότακτοι οπλίτες και έχουν την ημερομηνία εκείνη όλες τις απαιτούμενες προϋποθέσεις για λήψη αναβολής κατάταξης για ανώτερη ή ανώτατη σχολή του εσωτερικού, αλλά αδυνατούν να ασκήσουν το σχετικό δικαίωμα επειδή δεν έχουν ακόμα συμπληρώσει το 18 ο  έτος της ηλικίας τους». Η μέσα σε «» περίπτ. δ΄ προστέθηκε από την παρ. 1 άρθρ.1 της υπ’  αριθ. Φ.420/130/   61591/31 Αυγ.-15 Σεπτ.1999 (ΦΕΚ Β΄1748), απόφασης Υπουργού Εθνικής Αμύνης. 3.΄Οσοι κάνουν ή έχουν κάνει χρήση αναβολής κατάταξης ή εξαίρεσης ως σπουδαστές Ινστιτούτων Επαγγελματικής Κατάρτισης ή σχολών δευτεροβάθμιας τεχνικής-επαγγελματικής εκπαίδευσης ή Ωδείων ή Ιερατικών Σχολών ή προπαρασκευαστικών τμημάτων εξωτερικού ή για απόκτηση θαλάσσιας υπηρεσίας ή ως ναυτολογημένοι, δεν υπάγονται στις διατάξεις της απόφασης αυτής, έστω και αν πληρούν τις προύποθέσεις της παρ. 1 του παρόντος άρθρου. Υπαγωγή στις διατάξεις της παρούσας απόφασηςΔικαιολογητικά και προθεσμίες κατάθεσηςΑκύρωση υπαγωγής Άρθρ.2.-1.Για την υπαγωγή στις διατάξεις του άρθρ. 1 της απόφασης αυτής, οι ενδιαφερόμενοι που πληρούν τις σχετικές προϋποθέσεις, καταθέτουν στο αρμόδιο στρατολογικό γραφείο αίτηση και δικαιολογητικά αντίστοιχα με αυτά που προβλέπονται για τη χορήγηση αναβολής κατάταξης λόγω σπουδών σε στρατευσίμους. Δεν απαιτείται η κατάθεση δικαιολογητικών σε περίπτωση που τα προς απόδειξη στοιχεία προκύπτουν από τα στρατολογικά μητρώα ή υπάρχουν στο αρχείο του αρμόδιου στρατολογικού γραφείου 2. Η σχετική αίτηση και τα απαιτούμενα δικαιολογητικά υποβάλλονται, κατά περίπτωση, εντός των παρακάτω αποκλειστικών προθεσμιών. α. Από τους υπηρετούντες στις Ένοπλες Δυνάμεις κατά την έναρξη της ισχύος της απόφασης αυτής. αα. Εφόσον έχουν συμπληρώσει την προβλεπόμενη κατά περίπτωση πραγματική στρατιωτική υπηρεσία  (δεκαπέντε, δεκαεπτά ή δεκαοκτώ μηνών): Οποτεδήποτε πριν από την οριστική απόλυση. ββ.Εφόσον δεν έχουν συμπληρώσει την προβλεπόμενη κατά περίπτωση πραγματική στρατιωτική υπηρεσία (δεκαπέντε, δεκαεπτά ή δεκαοκτώ μηνών): Οποτεδήποτε πριν από τη συμπλήρωσή της β.Από όσους βρίσκονται νόμιμα έξω από τις τάξεις των Ενόπλων Δυνάμεων κατά την έναρξη της ισχύος της απόφασης αυτής και έχουν συμπληρώσει την προβλεπόμενη κατά περίπτωση πραγματική στρατιωτική υπηρεσία (δεκαπέντε, δεκαεπτά ή δεκαοκτώ μηνών): ΄Εως την ημερομηνία που υποχρεούνται να επανακαταταγούν στις τάξεις των Ενόπλων Δυνάμεων. «γ. Από όσους βρίσκονται νόμιμα έξω από τις τάξεις των Ενόπλων Δυνάμεων και έχουν προϋπηρεσία σε αυτές λιγότερη των δεκαπέντε, δεκαεπτά ή δεκαοκτώ μηνών κατά περίπτωση: Από την επανακατάταξή τους στις τάξεις των Ενόπλων Δυνάμεων και οπωσδήποτε πριν από τη συμπλήρωση της κατά περίπτωση πραγματικής στρατιωτικής υπηρεσίας (δεκαπέντε, δεκαεπτά ή δεκαοκτώ μηνών)». δ. Από όσους βρίσκονται νόμιμα έξω από τις τάξεις των Ενόπλων Δυνάμεων και δεν έχουν προϋπηρεσία σ’ αυτές: Από την κατάταξη ή επανακατάταξή τους στις Ένοπλες Δυνάμεις και μέχρι την οριστική απόλυση» Οι μέσα σε «» περίπτ. γ΄ και δ΄, αντικαταστάθηκαν ως άνω από την παρ 2 του άρθρ. 1 της υπ’ αριθ. Φ. 420/130/61591/31 Αυγ.-15 Σεπτ. 1999 (ΦΕΚ Β΄1748), απόφασης Υπουργού Εθνικής ΄Αμυνας. «ε. Από όσους κατατάσσονται ως πρότακτοι οπλίτες και δεν έχουν συμπληρώσει το 18ο έτος της ηλικίας τους: Από την 1η Ιανουαρίου του έτους που αρχίζουν να διανύουν το 19ο έτος της ηλικίας τους και μέχρι την οριστική απόλυση». Η μέσα σε «» περίπτ. ε΄ προστέθηκε με την παρ. 3 του άρθρ.1 της υπ’ αριθ.Φ.420/130   /61591/31 Αυγ.-15 Σεπτ. 1999 (ΦΕΚ Β΄1748) απόφασης Υπουργού Εθνικής Άμυνας. 3.Η υπαγωγή στις διατάξεις του άρθρ. 1 της απόφασης αυτής γίνεται από το αρμόδιο στρατολογικό γραφείο και ακυρώνεται σε περίπτωση που ο ενδιαφερόμενος: α. Μεταφερθεί σε κατηγορία μειωμένης θητείας τρίμηνης, εξάμηνης ή δωδεκάμηνης διάρκειας. β. Ζητήσει και λάβει αναβολή κατάταξης για ανώτερη ή ανώτατη σχολή του εσωτερικού μετά από τυχόν προσωρινή απόλυσή του από τις Ένοπλες Δυνάμεις. γ. Ονομασθεί δόκιμος έφεδρος ή επίκουρος αξιωματικός. (Μετά τη σελ. 112,10)  Σελ. 112,11 Τεύχος 1384 Σελ. 101 Στρατολογία 36.Β.α.104 4.Η υπαγωγή στις παραπάνω διατάξεις και η τυχόν ακύρωσή της γνωστοποιούνται, με σχετική μεταβολή, από το αρμόδιο στρατολογικό γραφείο στη μονάδα όπου υπηρετεί ο ενδιαφερόμενος και εφόσον απαιτείται και σε άλλες αρμόδιες Αρχές. Τελικές Διατάξεις Άρθρ.3.-1.Διοικητικές και ερμηνευτικές οδηγίες για την εφαρμογή της απόφασης αυτής εκδίδονται, εφόσον απαιτηθούν, από τη διεύθυνση. 